  Майя Бывальцева Кизнер ёросысь Вуж Бӧдья гуртын лулчеберет юртэз тупатъязы. Ужъёсты быдэстыны 1 миллион 500 сюрс манет котыр кутӥзы. Со сярысь Удмуртилэн тӧроез Александр Бречалов «ВКонтакте» мерлыко вотэсысь бамаз ивортӥз. Лэсьтӥськисьёс учкисьёслы заллэсь пушсэ выльдӥзы, укноосты, электроезъёсты воштӥзы, висъетъёс куспы выль ӧсъёс пуктӥзы, ошоно вӧлдэтъёс юнматӥзы. Со сяна,юрт тазалыксыя сюбегатэм луонлыкъёсын адямиослы тупамон луиз. Берлозэ тупатъян ужъёсты татаын 25 ар талэсь азьло ортчытӥзы вал. Лулчеберет юртын 11 клубъёс ужало, отчы 109 пиналъёс но арлыдоос ветло Юртэз «Огъя Россия» партилэн «Покчи шаерлэн лулчеберетэз» ӵектосэзъя тупатъязы. 2017-тӥ арын ӵектос ужаны кутскем дырысен Удмуртиын 136 лулчеберет юртъёсты выльдӥзы ни. Тодэ вайытом, Кизнерысь чугун сюрес вокзаллэсь юртсэ лулчеберет кылёсбуръя улосвыл синпелетъёс пӧлы пыртӥзы.  Тегъёс: Лулчеберет Кизнер Удмуртия тупатъянужъёс лэсьтськон АлександрБречалов  